**izpraševanje vesti ob 10 zapovedih**

*To je najbolj klasičen način. Ni napačen, ni pa edini zveličaven. Ta vprašanja je mogoče vključiti tudi pri drugih oblikah priprave na spoved, v nobenem primeru pa naj ne bodo ta vprašanja edina priprava na spoved. Bog namreč ni računovodja, ki bi kljukal formularje, kdo je kaj naredil in česa ni, temveč je ljubeči in usmiljeni Bog, ki si želi zaupnosti z vsakim izmed nas. To pa je lažje dosegati skupaj v prijetnem molitvenem ozračju in s kakšnim dodatnim duhovnim izhodiščem, ne pa zgolj s preverjanjem držanja zapovedi. Vseeno pa so ta izhodišča uporabna za premislek, saj so zapovedi pripomoček za našo srečo.*

1. **Veruj v enega Boga**

Kako pokažem Bogu, da ga imam rad?
Ali se v družini obnašam kot vsemogočnež ter poskušam doseči, da se vse vrti okoli mene?
Ne zdržim niti trenutka brez telefona v roki?
Verjamem v horoskop in podobne reči?

1. **Ne skruni Božjega imena**

Uporabljam grde besede?
Se zavedam, da imajo izrečene grde besede slab vpliv na druge?
Sem nepremišljeno in po nepotrebnem izgovarjal Božje ime?

**3. Posvečuj Gospodov dan**

Je zame nedelja nekaj lepega, svetega, drugačnega od drugih dni v tednu? Ali večino nedelje porabim za domače naloge in učenje?
Grem ob nedeljah v nakupovalna središča?

 **4. Spoštuj očeta in mater, da boš dolgo živel in ti bo dobro na zemlji**

Ali ravnam s starši kot s predmeti in od njih zahtevam vse, kar mi je všeč?
Se oziram na njihove težave, na njihovo utrujenost in na njihove pravice?
Ali se potrudim, da bi ohranil dober odnos s starši tudi kadar niso sposobni razumeti mojega pogleda?
Ali ravnam z njimi pozorno in obzirno ali pa se obnašam kot buldožer, saj starši nazadnje vse odpustijo in vse prenesejo?
Sem trmast in jim prepogosto po nepotrebnem ugovarjam?

1. **Ne ubijaj**

Sem nasilen ali maščevalen?
Ali sem z besedami ubijal sočloveka?
Me zanimajo stiske drugih ljudi in sem jih pripravljen poslušati?
Ali se uničujem z ždenjem za računalnikom?

1. **Ne nečistuj**

Ali pomislim kdaj, da je moje telo tempelj Svetega Duha?
Ali priznavam to tudi za druge?
Se zavedam, da samo s čistostjo v srcu lahko zares dojemam Božjo lepoto? Se trudim, da zakrament svetega obhajila prejemam vredno?

*Za starejše:
Ali pazim na čute, ki v meni gojijo poželenje?
Se samozadovoljujem?
Imam nečiste misli ob pogledu na privlačne osebe?
Ali me pritegnejo slabi pogovori, filmi, revije, slike?
Ali molim, da bi mi šlo na tem področju bolje? (Normalno je namreč, da je v mladosti tu mnogo težav - kdor jih nima, je verjetno v še večjih težavah.)
Se grehov na tem področju bojim spovedati?*

1. **Ne kradi**

Ali si sposojam tuje stvari in jih ne dam nazaj?
Jemljem doma denar staršem in jim to »pozabim« povedati?
Ali kdaj kaj preprosto ukradem?
Ali goljufam pri raznih igrah?
Ali kradem znanje pri ocenjevanju v šoli?
Ali sem uničil kakšno stvar in je nisem povrnil lastniku?

1. **Ne pričaj po krivem**

Lažem sam sebi, da bi se prepričal, da imam pravico delati tako kot mi paše?
Sem lagal staršem?
Sem lagal učitelju, zakaj sem zamudil?
Širim naprej nepreverjene informacije, ki sem jih slišal od drugih in so mogoče čisto napačne?
Ali rad opravljam druge, širim o kom resnično slabost, o kateri ne bi bilo potrebno govoriti?
Ali obrekujem - širim o kom izmišljeno slabost?

1. **Ne želi svojega bližnjega žene**

Si želim biti z osebo, ki že ima fanta/punco?
Razmišljam o tem, da bi ju spravil narazen?
Bi zamenjal svojo punco/fanta za katero drugo osebo?
Ali pa kakšno njeno/njegovo lastnost za lastnost neke druge osebe?

1. **Ne želi svojega bližnjega blaga**

Sem vesel, kadar prijatelj dobi nov mobitel ali kakšno drugo reč?
Ali pa mu predvsem zavidam?
Ali sem zadovoljen s tem, kar imam?
Ali sem nezadovoljen, ker menim, da imam premalo materialnih stvari?